Spoštovani starši.

Prihaja tisti čas v letu, ki se ga vsi zelo veselimo - oddih od skrbi in službe, brez obveznosti in hitenja. Tudi otroci potrebujejo malo oddiha od vrtca, zgodnjega vstajanja, vsakodnevnega hitenja,...

Vodstvo je pozvalo strokovne delavce, da vas povprašajo o:

* **izpisu iz vrtca** (otroci, ki odhajajo v šolo),
* **daljših - začasnih izpisih** in
* **krajših odsotnostih (dopustih) otrok** med poletnimi počitnicami.

Podatki bodo uporabljeni interno, za potrebe vodstva, da lahko poletno delo organiziramo pravočasno. Zavedamo se, da nekateri od vas še ne veste kako bo z dopustom, predvidevamo pa, da vas velika večina le tega že načrtuje.

Pridobljeni podatki so potrebni za organizacijo dela, za naročanje hrane, za načrtovanje zapiranja oddelkov oz. enot. O zapiranju enot boste pravočasno obveščeni, je pa zapiranje nujno, ker se med poletnimi počitnicami izvajajo obnovitvena dela in dopusti zaposlenih.

Zaradi lažje kadrovske organizacije vas prosimo, da odsotnost otroka ustno in z oddajo obrazcev napoveste **VZGOJITELJICI**, najkasneje **do** **PONEDELJKA, 9. 6. 2025**.

Ob izpisih in začasnih izpisih **oddajte vloge čim prej** (obrazci in obvestilo v priponki). **Na ta način bomo hitreje prišli do informacije o številu prisotnih/odsotnih otrok.**

Vlogo lahko oddate vaši vzgojiteljici ali na mail svetovalne službe: **petra.zafran.cesnik@vrtec-postojna.si**

Odsotnost otroka (začasni izpis, krajša odsotnost) morate **OBVEZNO označiti tudi v eAsistentu**.

Zahvaljujemo se vam za razumevanje in sodelovanje.

Vodstvo Vrtca Postojna